open-index/open-wikipedia-markdown huggingface dataset:
กนก ลิ้มตระกูล

**กนก ลิ้มตระกูล** (เกิด 22 กันยายน พ.ศ. 2499) สมาชิกสภาผู้แทนราษฎรจังหวัดอุตรดิตถ์ 6 สมัย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2535 ปัจจุบันสังกัดพรรคเพื่อไทย

## ประวัติ
กนก เกิดเมื่อวันที่ 22 กันยายน พ.ศ. 2499 เป็นบุตรนายประมวล นางกาหลง ลิ้มตระกูล มีน้อง 2 คน สำเร็จการศึกษา ศิลปศาสตรบัณฑิต จากสถาบันราชภัฏอุตรดิตถ์ และรัฐประศาสนศาสตรมหาบัณฑิต สาขารัฐประศาสนศาสตร์ สถาบันบัณฑิตพัฒนบริหารศาสตร์ ปัจจุบันมีสถานะโสด

## งานการเมือง
กนก เริ่มเข้าสู่วงการการเมือง ด้วยการเป็นสมาชิกสภาจังหวัดอุตรดิตถ์ 3 สมัย ก่อนที่จะได้รับเลือกเป็นสมาชิกสภาผู้แทนราษฎรเป็นครั้งแรก ในเดือนกันยายน พ.ศ. 2535 และได้รับเลือกตั้งติดต่อกันมาอีก 2 ครั้ง ในปี พ.ศ. 2538 และ พ.ศ. 2539 สังกัดพรรคชาติพัฒนา ต่อมา พ.ศ. 2544 ลงสมัครในนามพรรคชาติพัฒนา พ่ายให้กับกฤษณา สีหลักษณ์ จากพรรคไทยรักไทย

พ.ศ. 2550 กนกลงสมัครรับเลือกตั้งอีกครั้งในนามพรรคพลังประชาชน ได้รับเลือกตั้ง โดยมีคะแนนเป็นอันดับ 3 ของเขต (มี สส. ได้ 3 คน) 

พ.ศ. 2554 กนกลงสมัครรับเลือกตั้งในนามพรรคเพื่อไทย ได้รับเลือกตั้ง

พ.ศ. 2562 กนกลงสมัครรับเลือกตั้งสมาชิกสภาผู้แทนราษฎรแบบแบ่งเขต จังหวัดอุตรดิตถ์ เขต 1 สังกัดพรรคเพื่อไทย และได้รับการเลือกตั้ง

### สมาชิกสภาผู้แทนราษฎร
กนก ลิ้มตระกูล ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดอุตรดิตถ์ สังกัดพรรคชาติพัฒนา (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดอุตรดิตถ์ สังกัดพรรคชาติพัฒนา (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดอุตรดิตถ์ สังกัดพรรคชาติพัฒนา (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดอุตรดิตถ์ สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุตรดิตถ์ สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดอุตรดิตถ์ สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
* นายกนก ลิ้มตระกูล , เว็บไซต์รัฐสภาไทย
* ข้อมูลนักการเมืองไทย (นายกนก ลิ้มตระกูล), ศูนย์ข้อมูลนักการเมืองไทย

หมวดหมู่:บุคคลจากเขตดุสิต
หมวดหมู่:บุคคลจากจังหวัดพระนคร
หมวดหมู่:นักการเมืองจากกรุงเทพมหานคร
หมวดหมู่:สมาชิกสภาผู้แทนราษฎรจังหวัดอุตรดิตถ์
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากมหาวิทยาลัยราชภัฏอุตรดิตถ์
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ม.ป.ช.
ความขัดแย้งภายในพม่า

**ความขัดแย้งภายในพม่า** หมายถึง ความรุนแรงที่เกิดขึ้นในประเทศพม่าปัจจุบัน ซึ่งมีมาตั้งแต่ได้รับเอกราชจากสหราชอาณาจักรใน พ.ศ. 2491 รัฐบาลกลางหลายชุดต่อกันมาได้สู้รบกับกบฏเชื้อชาติและการเมืองไม่จบสิ้น ในการก่อการกำเริบช่วงแรก ๆ เกิดจากพวกนิยมซ้าย "หลายสี" ซึ่งส่วนใหญ่เป็นชาวพม่า และโดยสหภาพแห่งชาติกะเหรี่ยง (KNU) กบฏเชื้อชาติอื่นปะทุขึ้นเฉพาะช่วงต้นคริสต์ทศวรรษ 1960 หลังรัฐบาลกลางปฏิเสธรัฐบาลแบบสหพันธรัฐ อย่างไรก็ดี นับแต่ต้นคริสต์ทศวรรษ 1980 เป็นต้นมา การก่อการกำเริบด้วยอาวุธที่มีวัตถุประสงค์ทางการเมืองค่อย ๆ หมดไปเป็นส่วนใหญ่ แต่การก่อการกำเริบด้านเชื้อชาติยังคงอยู่ และยังไม่มีทีท่ายุติ

การก่อการกำเริบเหล่านี้ได้รับการสนับสนุนหรือถูกต่างชาติบงการ ทำให้การปิดประเทศทรุดหนัก ความสงสัยและความกังวลในหมู่ชาวพม่าทั้งชนกลุ่มน้อยในประเทศและต่างประเทศ อังกฤษบางกลุ่มสนับสนุนกะเหรี่ยง ปากีสถานตะวันออก (บังกลาเทศปัจจุบัน) หนุนหลังมุสลิมโรฮีนจาตามแนวชายแดนกับการหนุนหลังของตะวันออกกลาง อินเดียกล่าวกันว่าข้องเกี่ยวกับกะชีนและกะเหรี่ยง จีนสนับสนุนพรรคคอมมิวนิสต์พม่า (ภายหลังคือ พวกว้า) กบฏนากและกะชีน สหรัฐสนับสนุนก๊กมินตั๋ง และไทยสนับสนุนกลุ่มกบฏหลายกลุ่ม เพื่อสร้างรัฐหรือพื้นที่กันชน ก่อนการหยุดยิง กองทัพที่มีชาวพม่าเป็นส่วนใหญ่ได้ดำเนินการทัพในฤดูแล้งทุกปีแต่คว้าน้ำเหลว พวกกบฏจะกลับมาทุกครั้งเมื่อกองทัพถอนกำลังกลับไป

รัฐบาลกลางที่พม่าครอบงำ (พลเรือนหรือคล้ายทหาร) ไม่สามารถบรรลุความตกลงทางการเมืองได้แม้เป้าหมายของการก่อการกำเริบทางเชื้อชาติสำคัญส่วนมาก (รวมทั้ง KNU) คือ การปกครองตนเองมิใช่การแยกตัวเป็นเอกราช ปัจจุบัน รัฐบาลได้ลงนามความตกลงหยุดยิงอย่างอึดอัดกับกลุ่มก่อการกำเริบส่วนใหญ่ แต่กองทัพยังไม่ได้รับความเชื่อใจจากประชากรท้องถิ่น กองทัพถูกกล่าวหาอย่างกว้างขวางว่าปฏิบัติต่อประชากรท้องถิ่นอย่างเลวร้ายแต่ไม่ถูกลงโทษ และถูกมองว่าเป็นกองกำลังยึดครองในภูมิภาคเชื้อชาติต่าง ๆ

สมัยปัจจุบัน ความขัดแย้งนั้นเป็นไปเพื่อต่อต้านรัฐบาลทหารซึ่งปกครองประเทศตั้งแต่ พ.ศ. 2505 ถึง 2554 ความขัดแย้งนี้เป็นสงครามที่กำลังดำเนินอยู่ที่เก่าแก่ที่สุดในโลก และได้รับความสนใจจากนานาชาติอันเป็นผลจากการก่อการกำเริบ 8888 ใน พ.ศ. 2531, งานของนักเคลื่อนไหว ออง ซาน ซูจี, การประท้วงต่อต้านรัฐบาลในปลาย พ.ศ. 2550 และความเสียหายอันเกิดขึ้นจากพายุไซโคลนนาร์กิส ซึ่งทำให้มีผู้เสียชีวิตกว่า 80,000 คน และสูญหายอีก 50,000 คน ในกลาง พ.ศ. 2551

## การหยุดยิง พ.ศ. 2555
ในเดือนมกราคม พ.ศ. 2555 รัฐบาลพม่าประกาศความตกลงหยุดยิงกับกบฏกะเหรี่ยง การหยุดยิงรวมถึงความตกลงซึ่งกำหนดการสื่อสารเปิดเผยระหว่างรัฐบาลกับกบฏกะเหรี่ยง เช่นเดียวกับเปิดช่องทางปลอดภัยแก่กบฏกะเหรี่ยงในประเทศ รัฐบาลพม่าได้นิรโทษกรรมนักโทษ KNU กว่า 6,000 คน และลดโทษนักโทษอีก 38,964 คน

ความตกลงสันติภาพระหว่าง KNU กับรัฐบาลพม่าเป็นหนึ่งในข้อเรียกร้องหลักโดยประเทศตะวันตกก่อนจะมีการยกเลิกการลงโทษทางเศรษฐกิจ

## ดูเพิ่ม
* ความขัดแย้งระหว่างพม่ากับกะเหรี่ยง
* ความขัดแย้งในรัฐกะชีน
* การเลือกตั้งทั่วไปในประเทศพม่า พ.ศ. 2553
* การปะทะตามแนวชายแดนพม่า พ.ศ. 2553–2554

## เชิงอรรถ

## อ้างอิง

ความขัดแย้งภายในพม่า
หมวดหมู่:สงครามตัวแทน
หมวดหมู่:สงครามศาสนา
หมวดหมู่:สงครามเกี่ยวข้องกับทวีปเอเชีย
หมวดหมู่:ความสัมพันธ์ทางการทหารไทย–พม่า
ยามา (สัตว์)

thumb|250px|การจัดแสดงยามาในสวนสัตว์ไทย
 
**ยามา** หรือ **ลามา** (, ; , เสียงอ่าน: ; , ; ) เป็นสัตว์เลี้ยงลูกด้วยน้ำนมในวงศ์อูฐ (camelid) ของทวีปอเมริกาใต้ ซึ่งเป็นรู้จักกันอย่างแพร่หลายในวัฒนธรรมของชาวแอนดีสตั้งแต่สมัยก่อนการเข้ามาของชาวสเปน

## ถิ่นกำเนิด
ยามามีต้นกำเนิดจากที่ราบตอนกลางของอเมริกาเหนือในช่วง 40 ล้านปีที่ผ่านมา แล้วพวกมันก็ได้อพยพไปยังอเมริกาใต้เมื่อประมาณ 3 ล้านปีที่ผ่านมา เมื่อถึงช่วงปลายยุคน้ำแข็ง (10,000-12,000 ปีก่อน) สัตว์ตระกูลอูฐก็สูญพันธุ์ไปจากอเมริกาเหนือแล้ว ณ ค.ศ. 2007 มียามาและอัลปากากว่า 7 ล้านตัวในอเมริกาใต้ และเนื่องจากการนำเข้าจากอเมริกาใต้ในช่วงปลายศตวรรษที่ 20 ทุกวันนี้จึงมียามากว่า 158,000 ตัว รวมถึงอัลปากาอีกกว่า 100,000 ตัวในสหรัฐอเมริกาและแคนาดา

## ชื่อในภาษาอื่น
ยามา ในภาษาจีนมีความหมายตรงตัวว่า อูฐแกะใหญ่ (大羊駝 อ่าน *ต้า-หยาง-ถัว*, พินอิน: dà yáng tuó; ส่วน อูฐแกะ เฉย ๆ แปลว่า อัลปากา) เนื่องจากว่ายามาเป็นสัตว์ที่มีสายพันธ์ใกล้อูฐและรูปร่างเหมือนแกะ

## ลักษณะ
ยามามีส่วนสูงในช่วงโตเต็มวัยอยู่ที่ระหว่าง 1.70 เมตร (5.5 ฟุต) ถึง 1.80 เมตร (6 ฟุต) โดยวัดจากส่วนบนสุดของหัว พวกมันมีน้ำหนักตัวอยู่ระหว่าง 130-200 กิโลกรัม (280-450 ปอนด์) ในช่วงแรกเกิด เกรีย () จะมีช่วงน้ำหนักที่ระหว่าง 9-14 กิโลกรัม (20-30 ปอนด์) ยามามีช่วงชีวิตที่ประมาณ 20-30 ปีขึ้นอยู่กับการดูแล ยามาเป็นสัตว์สังคมและอาศัยร่วมกับยามาตัวอื่น ๆ ในลักษณะของฝูงสัตว์ ขนสัตว์ที่ผลิตจากยามาจะมีความนุ่มมากและปราศจากลาโลนิน (ไขจากขนสัตว์) ยามาเป็นสัตว์ที่เฉลียวฉลาดและสามารถเรียนรู้งานง่าย ๆ ได้หลังจากทำซ้ำเพียงไม่กี่ครั้ง เมื่อแบกสัมภาระ ยามาสามารถแบกสิ่งของได้ราวร้อยละ 25-30 ของน้ำหนักตัวในการเดินทางในระยะ 8-13 กิโลเมตร (5-8 ไมล์)
## ความเชื่อ
ในบางพื้นที่ของทวีปอเมริกาใต้ เชื่อว่า ลูกยามาตากแห้งจะเป็นสิ่งนำโชค มีขายในท้องตลาด เช่น ที่เมืองลาปาซ เมืองสำคัญที่อยู่เหนือระดับน้ำทะเลมากกว่า 3,500 เมตร ในประเทศโบลิเวีย
## ดูเพิ่ม
* อัลปากา

## อ้างอิง

## แหล่งข้อมูลอื่น

* 
* Llamas Close Up  - slideshow by *Life magazine*

หมวดหมู่:สัตว์เชื่อง
หมวดหมู่:ปศุสัตว์
หมวดหมู่:สัตว์เลี้ยงลูกด้วยน้ำนม
หมวดหมู่:มหสัตว์
มุตสึ มูเนมิตสึ

200px|right|thumb|ภาพถ่ายของมุตสึ เรียวโกะ ภริยาคู่ชีวิตของมุตสึ มูเนมิตสึ
 เป็นรัฐบุรุษและนักการทูตชาวญี่ปุ่นใน ยุคเมจิ ของญี่ปุ่น

## ช่วงชีวิต
มุตสึเกิดในครอบครัวซามูไรที่รับใช้ตระกูลโทกูงาวะ แต่พ่อของเขาคือดาเตะ มูเนฮิโระเป็นซามูไรหัวก้าวหน้าที่ต้องการโค่นล้มระบอบโชกุนและเชิดชูองค์พระจักรพรรดิ  ต่อมามุตสึได้เข้าฝึกทหารเรือที่ ศูนย์ฝึกทหารเรือ ของคัตสึ ไคชูที่โคเบะพร้อมกับซากาโมโตะ เรียวมะและอิโต ฮิโรบูมิ 

## ก้าวเข้าสู่การเมือง
หลังจากเข้าสู่ยุคเมจิ มุตสึก็ได้เป็นผู้ว่าราชการถึง 2 จังหวัดคือจังหวัดเฮียวโงะและจังหวัดคานางาวะ แต่ก็มีอันต้องติดคุกนานถึง 5 ปีระหว่างปี ค.ศ. 1878 ถึงปี ค.ศ. 1883 เพราะไปติดต่อกับไซโง ทากาโมริในช่วงกบฏซัตสึมะ หลังจากออกจากคุกเขาก็ได้กลับเข้าร่วมรัฐบาลอีกครั้งในกระทรวงการต่างประเทศ ในปี ค.ศ. 1884 มุตสึได้เดินทางไปศึกษาต่อที่ ยุโรป หลังจากเรียนจบเขาก็ได้เดินทางไปยัง วอชิงตัน ดี.ซี. ในฐานะรัฐมนตรีในปี ค.ศ. 1888 เพื่อแก้ไขสนธิสัญญาที่ไม่เป็นธรรมระหว่างญี่ปุ่นและสหรัฐอเมริกา

ในปี ค.ศ. 1890 หลังจากที่เดินทางกลับจากอเมริกามุตสึก็ได้รับเลือกตั้งเป็นสมาชิกสภาผู้แทนราษฎรจังหวัดวากายามะเขต 1 ต่อจากนั้นเขาก็ได้เป็นรัฐมนตรีว่าการกระทรวงการต่างประเทศในสมัยของ อิโต ฮิโรบูมิ นายกรัฐมนตรีในขณะนั้นซึ่งเป็นเพื่อนสนิทของมุตสึตั้งแต่สมัยเรียนทหารเรือ จากนั้นเขาก็ได้เดินทางไปแก้ไขสนธิสัญญาชิโมโนเซกิ 

## บั้นปลายชีวิต
มุตสึหลังจากวางมือทางการเมืองเขาใช้ชีวิตที่เหลือกับมุตสึ เรียวโกะ ภริยาคู่ชีวิตก่อนจะถึงแก่อสัญกรรมด้วยโรควัณโรคที่บ้านพักในแขวงคิตะ หลังจากผ่านวันเกิดของเขาเพียง 4 วัน

หมวดหมู่:ซามูไร
หมวดหมู่:นักการเมืองญี่ปุ่น
หมวดหมู่:รัฐมนตรีว่าการกระทรวงการต่างประเทศญี่ปุ่น
หมวดหมู่:บุคคลจากจังหวัดวากายามะ
หมวดหมู่:บุคคลในสงครามจีน–ญี่ปุ่นครั้งที่หนึ่ง
หมวดหมู่:เสียชีวิตจากวัณโรค
หมวดหมู่:บากูมัตสึ
หมวดหมู่:คาโซกุ
หมวดหมู่:ฮากูชากุ
หมวดหมู่:สนธิสัญญาชิโมโนเซกิ
ก็อด'ส อาร์มี

**ก๊อด อาร์มี่** () เป็นกองกำลังปฏิวัติติดอาวุธคริสต์ซึ่งต่อต้านรัฐบาลทหารพม่า กลุ่มนี้เป็นสาขาหนึ่งของสหภาพแห่งชาติกะเหรี่ยง อยู่ตามพรมแดนไทย-พม่า และดำเนินการปฏิบัติกองโจรเสี่ยงภัยหลายครั้ง อย่างเช่น การยึดสถานทูตพม่าในกรุงเทพมหานคร ระหว่างคริสต์ทศวรรษ 1990 และต้นคริสต์ทศวรรษ 2000

กลุ่มนี้ก่อตั้งเมื่อ พ.ศ. 2540 นำโดยจอห์นนี่ ทู และลูเทอร์ ทู พี่น้องฝาแฝดซึ่งมีอายุเพียง 10 ปี ผู้ติดตามฝาแฝดบางส่วนเชื่อว่าทั้งคู่มีพลังเหนือธรรมชาติทั้งตามความเชื่อดั้งเดิมและทางศาสนาคริสต์ ในเดือนมกราคม พ.ศ. 2544 คู่แฝด ซึ่งซูบผอม มอบตัวต่อกำลังความมั่นคงของไทย ทั้งสองละทิ้งเป้าหมายของกะเหรี่ยงในอันที่จะเห็นบ้านเกิดเมืองนอนของตนได้รับสิทธิปกครองตนเองหรือได้รับเอกราช โดยแลกกับการอนุญาตให้อาศัยอยู่ในประเทศไทย ที่ซึ่งพวกเขาแสดงตัวว่าเป็นผู้เยาว์ผอมกะหร่อง สับสนและถือคัมภีร์ไบเบิล และมีลิ้นแดงเช่นคนธรรมดา ในเดือนกรกฎาคม พ.ศ. 2549 จอห์นนี่ ทู และผู้ติดตามหลายคนกลับไปยังพม่าและยอมจำนนต่อกองทัพพม่า ไม่ชัดเจนในทันทีว่าเหตุใด จอห์นนี่ ทูจึงกลับไปพม่าในเดือนกรกฎาคมและยอมจำนนต่อรัฐบาลทหาร

## ดูเพิ่ม
* เหตุการณ์ก๊อด อาร์มี่บุกยึดสถานทูตพม่า พ.ศ. 2542 และโรงพยาบาลศูนย์ราชบุรี พ.ศ. 2543

## อ้างอิง

หมวดหมู่:ขบวนการแบ่งแยกดินแดนกะเหรี่ยง
หมวดหมู่:ความสัมพันธ์ทางการทหารไทย–พม่า
ปลาไบเคอร์จุด

**ปลาไบเคอร์จุด** หรือ **ปลาบิเชียร์จุด** () เป็นปลาไบเคอร์ชนิดหนึ่ง มีชื่อวิทยาศาสตร์ว่า *Polypterus ornatipinnis*

มีรูปร่างเรียวยาวคล้ายงูผสมกับปลาช่อน (Channidae) มีขากรรไกรบนยื่นยาวกว่าขากรรไกรล่าง มีส่วนหัวขนาดกลมเล็ก ขากรรไกรมีขนาดเล็กและสั้น มีรูปร่างเพรียวยาวและบอบบาง มีก้านครีบหลังทั้งหมด 11 ก้าน มีลวดลายสีดำและเหลืองตามลำตัว มีขนาดใหญ่เต็มที่ได้ราว 60 เซนติเมตร นับเป็นปลาไบเคอร์ชนิดหนึ่งที่มีขนาดใหญ่ที่สุด 

พบกระจายพันธุ์ในแม่น้ำคองโกและทะเลสาบแทนกันยีกาในแอฟริกากลางและแอฟริกาตะวันออก  

เป็นปลาที่นิยมเลี้ยงกันเป็นปลาสวยงาม นับว่าเป็นปลาไบเคอร์ที่มีความสวยงามชนิดหนึ่ง ซึ่งในปัจจุบันมีการเพาะเลี้ยงกันได้แล้ว และยังมีมีการเพาะกันเป็นปลาเผือกได้อีกด้วย

## อ้างอิง

## แหล่งข้อมูลอื่น
*''Polypterus ornatipinnis'' 

หมวดหมู่:ปลาตู้
หมวดหมู่:วงศ์ปลาไบเคอร์
หมวดหมู่:ปลาแอฟริกา
ปลาไบเคอร์ลายบั้ง

**ปลาไบเคอร์ลายบั้ง** หรือ **ปลาบิเชียร์ลายบั้ง** () เป็นปลาไบเคอร์ชนิด *Polypterus delhezi* 

มีส่วนหัวที่เล็กกลม ขากรรไกรเล็กและแคบ กรามบนยื่นยาวกว่ากรามล่าง มีก้านครีบหลัง 13 ชิ้น ลักษณะเด่น คือ ตามลำตัวจะมีลายแถบเป็นบั้ง ๆ สีดำพาดตลอดทั้งตัวขนาดใหญ่ แลดูหนาชัดเจน มีขนาดโตเต็มที่ประมาณ 40 เซนติเมตร

พบกระจายพันธุ์ในแม่น้ำคองโกตอนกลางและตอนบน ในแถบทวีปแอฟริกาตอนกลาง

ปลาไบเคอร์ลายบั้ง นับเป็นปลาไบเคอร์อีกชนิดหนึ่งที่นิยมเลี้ยงกันเป็นปลาสวยงาม แต่ทว่าถือได้ว่ามีราคาสูงพอสมควร ในขณะที่บางตัวเมื่อโตขึ้นมา ลวดลายอาจจะไม่ปรากฏเป็นลายบั้ง แต่อาจเป็นลายจุดหรือลายแต้มแทนก็ได้

## อ้างอิง

## แหล่งข้อมูลอื่น
*''Polypterus delhezi'' 
หมวดหมู่:วงศ์ปลาไบเคอร์
หมวดหมู่:ปลาตู้
หมวดหมู่:ปลาแอฟริกา
ปลาไบเคอร์เซเนกัล

**ปลาไบเคอร์เซเนกัล** หรือ **ปลาบิเชียร์เซเนกัล** หรือ **ปลาไบเคอร์ธรรมดา** () เป็นปลาไบเคอร์ชนิด *Polypterus senegalus*

มีรูปร่างเรียวยาวคล้ายงูหรือปลาไหล มีส่วนหัวที่เล็ก ขากรรไกรเล็ก กรามบนยื่นยาวกว่ากรามล่าง ตามีขนาดเล็ก โดยปลาไบเคอร์ชนิดนี้เป็นปลาไบเคอร์ชนิดที่นิยมเลี้ยงกันเป็นปลาสวยงามมากที่สุด และแพร่หลายมากที่สุด  สามารถเพาะขยายพันธุ์ได้เป็นสีต่าง ๆ หลากหลายออกไปจากสีดั้งเดิมที่เป็นอยู่ คือ สีเขียวมะกอก ทั้งสีทองหรือสีเผือกตาแดง หรือแม้กระทั่งสีแพลทินัม รวมถึงเป็นปลาที่มีลำตัวสั้นกว่าปกติ หรือมีครีบหลังที่ยาวกว่าปกติด้วย

มีขนาดความยาวเต็มที่ประมาณ 30 เซนติเมตร  กระจายพันธุ์ในลุ่มน้ำต่าง ๆ ในแอฟริกากลาง และยังสามารถแบ่งออกได้เป็น 2 ชนิดย่อย อีก คือ *P. s. meridionalis* ซึ่งยาวเต็มที่ประมาณ 21 เซนติเมตร และ *P. s. senegalus* 

## อ้างอิง

## แหล่งข้อมูลอื่น
*Polypterus Senegalus: The Dinosaur Eel That May Inspire A New Generation Of Body Armor 

หมวดหมู่:วงศ์ปลาไบเคอร์
หมวดหมู่:ปลาตู้
หมวดหมู่:ปลาแอฟริกา
สกุลปลาไบเคอร์

**สกุลปลาไบเคอร์** หรือ **สกุลปลาบิเชียร์** () เป็นสกุลของปลาน้ำจืดกระดูกแข็งสกุลหนึ่ง ในชื่อสกุลว่า *[[Polypterus]]* อยู่ในวงศ์ปลาไบเคอร์ (Polypteridae)

จัดเป็นปลาที่มีวิวัฒนาการเป็นของตัวเอง ต่างจากปลากระดูกแข็งในวงศ์อื่น ๆ มีรูปร่างคลัยกับงูหรือกิ้งก่า ซึ่งเป็นสัตว์เลื้อยคลานมากกว่าจะเป็นปลา มีเกล็ดขนาดใหญ่เห็นได้ชัดเจนเป็นแบบกานอยด์ หรือเกล็ดแบบสาก  และสามารถหายใจได้โดยผ่านถุงลมแทนที่จะใช้ซี่กรองเหงือกเหมือนปลาในวงศ์อื่น ๆ 

มีครีบทุกครีบที่แข็งแรงและเป็นเอกลักษณ์เฉพาะ ซึ่งใช้ในการเคลื่อนที่ใต้น้ำได้เป็นอย่างดี โดยมักจะหากินใต้น้ำ ในเวลากลางคืน กระจายพันธุ์อยู่ทั่วไปในทวีปแอฟริกาทั้งแหล่งน้ำจืด และบริเวณที่เป็นน้ำกร่อย เช่น ปากแม่น้ำ 

ปลาไบเคอร์ ชนิดที่ใหญ่ที่สุดในโลก คือ ปลาไบเคอร์ยักษ์ (*Polypterus endlicheri congicus*) ซึ่งเป็นชนิดย่อยของปลาไบเคอร์คองโก (*P. endlicheri*) ที่เมื่อโตเต็มที่แล้วจะมีขนาดความยาวได้ถึงเกือบ 90 เซนติเมตร 

ปลาไบเคอร์ทุกชนิดเป็นปลากินเนื้อเป็นอาหาร โดยจะกินอาหารได้แก่ สัตว์น้ำขนาดเล็ก เช่น ปลาต่าง ๆ เป็นอาหาร แต่ไม่ใช่เป็นปลาที่ดุร้ายก้าวร้าว จึงนิยมนำมาเลี้ยงกันเป็นปลาสวยงาม ได้รับความนิยมเป็นอย่างมาก ตัวผู้จะมีครีบก้นที่ยาวแหลมกว่า และมีขนาดลำตัวที่ใหญ่กว่าปลาตัวเมียอย่างเห็นได้ชัด

ปลาไบเคอร์ทุกชนิดออกลูกเป็นไข่ โดยในครั้งนึงจะออกประมาณ 300 ฟอง และตัวอ่อนจะออกจากไข่ภายในระยะเวลา 4 วัน นับจากแม่ปลาวางไข่

## การจำแนก
สามารถจำแนกออกเป็น 2 กลุ่มใหญ่ ๆ คือ 

**กลุ่มที่มีกรามหรือขากรรไกรปากเล็ก และกรามบนยื่นยาวกว่ากรามล่าง หัวมีขนาดเล็ก**
**[[Polypterus delhezi]]* Boulenger, 1899
**[[Polypterus mokelembembe]]* Schliewen & Schäfer, 2006
**[[Polypterus ornatipinnis]]* Boulenger, 1902
**[[Polypterus palmas]]* Ayres, 1850  
***[[Polypterus palmas buettikoferi]]* Steindachner, 1891  
***[[Polypterus palmas palmas]]* Ayres, 1850 
***[[Polypterus palmas polli]]* J. P. Gosse, 1988
**[[Polypterus retropinnis]]* Vaillant, 1899 
**[[Polypterus senegalus]]* Cuvier, 1829 
***[[Polypterus senegalus|Polypterus senegalus meridionalis]]* Poll, 1941 
***[[Polypterus senegalus|Polypterus senegalus senegalus]]* Cuvier, 1829 
**[[Polypterus teugelsi]]* Britz, 2004 
**[[Polypterus weeksii]]* Boulenger, 1898 

**กลุ่มที่มีกรามหรือขากรรไกรปากใหญ่ และกรามล่างยื่นยาวกว่ากรามบน หัวมีขนาดใหญ่และเป็น[[รูปสี่เหลี่ยม]]**
**[[Polypterus ansorgii]]* Boulenger, 1910
**[[Polypterus bichir]]* Lacépède, 1803 
***[[Polypterus bichir bichir]]* Lacepède, 1803 
***[[Polypterus bichir katangae]]* Poll, 1941 
***[[Polypterus bichir lapradei]]* Steindachner, 1869
**[[Polypterus endlicheri]]* Heckel, 1847 
***[[Polypterus endlicheri congicus]]* Boulenger, 1898 
***[[Polypterus endlicheri endlicheri]]* Heckel, 1847  

**† [[สูญพันธุ์]]ไปแล้ว**
**[[Polypterus faraou]]* Otero et al., 2006 (สูญพันธุ์ไปตั้งแต่ยุคไมโอซีน)

โดยคำว่า *Polypterus* ที่ใช้เป็นชื่อสกุลนั้น มาจากภาษากรีกคำว่า  "πολυ" ที่หมายถึง "มาก" และคำว่า "πτερον" ที่หมายถึง
ปีก หรือ ครีบ อันหมายถึง "มีครีบมาก" นั่นเอง 

## อ้างอิง

## แหล่งข้อมูลอื่น
*เว็บไซต์ปลาไบเคอร์ 
หมวดหมู่:วงศ์ปลาไบเคอร์
วันขึ้นปีใหม่เดิม

**วันขึ้นปีใหม่เดิม**หรือ**วันขึ้นปีใหม่ออร์โธด็อกซ์** เป็นวันหยุดอย่างไม่เป็นทางการตามประเพณีออร์โธด็อกซ์ โดยเฉลิมฉลองการขึ้นปีใหม่ตามปฏิทินจูเลียน ในคริสต์ศตวรรษที่ 20 และ 21 วันขึ้นปีใหม่ตรงกับวันที่ 14 มกราคมของปฏิทินเกรโกเรียน 

หมวดหมู่:การฉลองปีใหม่
อะโลฮาฟรอมฮาวาย

**อะโลฮาบอกเขาเลย** () เป็นคอนเสิร์ตดนตรีซึ่งแสดงนำโดย เอลวิส เพรสลีย์ และได้รับการถ่ายทอดสดผ่านดาวเทียมเมื่อวันที่ 14 มกราคม พ.ศ. 2516 เป็นการถ่ายทอดการแสดงของนักร้องเดี่ยวที่มีผู้ชมมากที่สุดในประวัติศาสตร์โทรทัศน์ โดยประเมินว่ามีผู้ชมทั่วโลกราว 1,500 ล้านคน คอนเสิร์ตนี้จัดขึ้นที่ศูนย์นานาชาติโฮโนลูลูในโฮโนลูลู (ปัจจุบันชื่อ ศูนย์ Neal S. Blaisdell) และแพร่ภาพในมากกว่า 40 ประเทศทั่วเอเชียและยุโรป (ซึ่งได้รับสัญญาณในวันรุ่งขึ้น ช่วงไพรม์ไทม์เช่นกัน) แม้นวัตกรรมดาวเทียม สหรัฐอเมริกามิได้แพร่ภาพคอนเสิร์ตกระทั่งวันที่ 4 เมษายน พ.ศ. 2516 การแสดงนี้เป็นการแสดงบันเทิงพิเศษครั้งที่แพงที่สุดในขณะนั้น เป็นมูลค่า 2.5 ล้านดอลล่าร์สหรัฐ

## อ้างอิง

หมวดหมู่:คอนเสิร์ต
หมวดหมู่:ภาพยนตร์ที่ออกฉายในปี พ.ศ. 2516
หมวดหมู่:ภาพยนตร์ภาษาอังกฤษ
ปลารีดฟิช

**ปลารีดฟิช** หรือ **ปลาโรปฟิช** หรือ **ปลางู** () เป็นปลาน้ำจืดกระดูกแข็งชนิดหนึ่ง มีชื่อวิทยาศาสตร์ว่า *Erpetoichthys calabaricus* อยู่ในวงศ์ปลาไบเคอร์ (Polypteridae)

ปลารีดฟิชจัดเป็นปลาไบเคอร์เพียงชนิดเดียวที่อยู่ในสกุล *Erpetoichthys* มีรูปร่างที่เรียวยาวคล้ายเชือกหรืองูมากกว่าปลาไบเคอร์ชนิดอื่น ๆ  โดยไม่มีครีบท้อง ส่วนหัวมีขนาดเล็ก ครีบหูมีจุดสีดำที่ฐานครีบ ครีบหลังมีสีน้ำตาลจนถึงสีเขียวมะกอก ลำตัวสีเขียวมะกอก  ขณะที่ส่วนท้องเป็นสีเหลืองอมส้ม

มีขนาดความเต็มที่ประมาณ 37 เซนติเมตร และพบได้ยาวที่สุดถึง 90 เซนติเมตร กระจายพันธุ์ในแหล่งน้ำนิ่งและน้ำกร่อยในแอฟริกาตะวันตก แถบสาธารณรัฐประชาธิปไตยคองโก, แองโกลา, ไนจีเรีย, แคเมอรูน, อิเควทอเรียล กินี และเบนิน

อาศัยอยู่ในแหล่งน้ำที่มีสภาพเป็นกรดเล็กน้อย (ค่า pH ต่ำกว่า 7 เล็กน้อย) และมีพืชพรรณไม้น้ำขึ้นรกครึ้ม หากินในเวลากลางคืน เช่น ปลาไบเคอร์ชนิดอื่น  ๆ

ปลารีดฟิชนิยมเลี้ยงเป็นปลาสวยงาม ซึ่งในปัจจุบันยังไม่สามารถเพาะขยายพันธุ์ได้

ซึ่งชื่อสกุลของปลารีดฟิช คือ  *Erpetoichthys* นั้นดัดแปลงมาจากภาษากรีกคำว่า *erpeton* ที่หมายถึง "สิ่งที่คลานได้" และ *ichthys* ที่หมายถึง "ปลา"

## อ้างอิง

## แหล่งข้อมูลอื่น
*''Erpetoichthys calabaricus'' 

หมวดหมู่:วงศ์ปลาไบเคอร์
หมวดหมู่:ปลาตู้หมวดหมู่:ปลาชนิดเดียว
หมวดหมู่:ปลาแอฟริกา
โรคหืด

**โรคหืด** () หรือ **โรคหอบหืด** เป็นโรคการอักเสบเรื้อรังของทางเดินอากาศหายใจที่พบบ่อย ลักษณะคือ มีอาการหลายอย่างแบบเป็นซ้ำ มีการอุดกั้นทางเดินอากาศหายใจและหลอดลมหดเกร็งแบบย้อนกลับได้ อาการทั่วไปมีเสียงหวีด ไอ แน่นหน้าอกและหายใจกระชั้น

เชื่อว่าโรคหืดเกิดจากปัจจัยทางพันธุกรรมและสิ่งแวดล้อมผสมกัน การวินิจฉัยโดยปกติอาศัยรูปแบบของอาการ การตอบสนองต่อการรักษาตามเวลาและการวัดปริมาตรอากาศหายใจ (spirometry) ในทางคลินิก จำแนกตามความถี่ของอาการ ปริมาตรการหายใจออกเบ่งใน 1 วินาที (FEV1) และอัตราการไหลของการหายใจออกสูงสุด (peak expiratory flow rate) โรคหืดยังอาจจำแนกเป็นแบบภูมิแพ้กรรมพันธุ์ (atopic) หรือภายนอก (extrinsic) หรือไม่ใช่ภูมิแพ้กรรมพันธุ์ (non-atopic) หรือภายใน (intrinsic) โดยภูมิแพ้กรรมพันธุ์หมายถึงความไวแฝงรับโรค (predisposition) ต่อการเกิดปฏิกิริยาไวเกินชนิดที่ 1
 

การรักษาอาการเฉียบพลันโดยปกติใช้ตัวทำการบีตา-2 ที่ออกฤทธิ์สั้นแบบสูด (inhaled short-acting beta-2 agonist) เช่น ซัลบูทามอล เพื่อให้มีฤทธิ์ขยายหลอดลม และคอร์ติโคสเตอรอยด์ทางปาก ในผู้ป่วยที่อาการรุนแรงมาก อาจต้องใช้คอร์ติโคสเตอรอยด์ แมกนีเซียมซัลเฟตทางหลอดเลือดดำ และให้เข้ารักษาในโรงพยาบาล อาการสามารถป้องกันได้โดยการเลี่ยงสิ่งกระตุ้น เช่น สารก่อภูมิแพ้และยาระคาย และโดยการใช้คอร์ติโคสเตอรอยด์แบบสูด ตัวทำการบีตาที่ออกฤทธิ์ยาว (LABA) หรือสารต้านลิวโคไตรอีน (antileukotriene) อาจใช้เพิ่มเติมจากคอร์ติโคสเตอรอยด์แบบสูดหากยังควบคุมอาการโรคหืดไม่ได้ 

การเกิดโรคหืดเพิ่มขึ้นอย่างสำคัญนับแต่คริสต์ทศวรรษ 1970 ในปี พ.ศ. 2554 มีผู้ได้รับวินิจฉัยเป็นโรคหืดทั่วโลก 235–300 ล้านคน และเป็นเหตุให้มีผู้เสียชีวิต 250,000 คน ส่วนใหญ่เป็นคนในประเทศกำลังพัฒนา ผู้ป่วยส่วนใหญ่เริ่มมีอาการตั้งแต่วัยเด็ก ประวัติศาสตร์ของโรคหืดมีย้อนไปถึงสมัยอียิปต์โบราณ

## การรักษา
### การใช้ยา
ยาที่ใช้รักษาโรคหืดแบ่งออกเป็นสองกลุ่มหลักๆ ได้แก่ ยาสำหรับบรรเทาอาการเมื่อมีอาการกำเริบ และ ยาสำหรับควบคุมอาการในระยะยาวเพื่อป้องกันไม่ให้มีอาการกำเริบ โดยทั่วไปแล้วจะไม่มีการใช้ยาปฏิชีวนะสำหรับรักษาผู้ป่วยโรคหืดที่มีอาการกำเริบเฉียบพลัน เว้นแต่มีข้อบ่งชี้อื่น

## พยากรณ์โรค
ผู้ป่วยโรคหืดโดยทั่วไปแล้วจะมีพยากรณ์โรคที่ดี โดยเฉพาะผู้ป่วยเด็กที่มีอาการเล็กน้อย อัตราการเสียชีวิตลดลงอย่างมากในช่วง 20-30 ปีที่ผ่านมา เนื่องจากผู้ป่วยได้รับการวินิจฉัยครอบคลุมมากขึ้น และการรักษาพัฒนามากขึ้น ใน ค.ศ. 2010 อัตราการเสียชีวิตของผู้ป่วยโรคหืดอยู่ที่ 170 ในล้าน สำหรับผู้ป่วยชาย และ 90 ในล้าน สำหรับผู้ป่วยหญิง อย่างไรก็ดีอัตราการเสียชีวิตในแต่ละประเทศยังแตกต่างกันมาก โดยอาจแตกต่างกันได้ถึงราว 100 เท่า

## อ้างอิง

### บรรณานุกรม
* 
* 
* 

## แหล่งข้อมูลอื่น

* 
* 15px วิกิคำคมภาษาอิตาลี มีคำกล่าวเกี่ยวกับ Asma
* 

หมวดหมู่:หอบหืด
ชีเปลือย

**ชีเปลือย** อาจหมายถึง

* ทิคัมพร (Digambara, दिगंबर), ชื่อนิกายในเดียรถีย์นิครนถ์ (Jainism) ซึ่งประพฤติตนเป็นคนเปลือย,นุ่งลมห่มฟ้า, คู่กับ เศวตัมพร ซึ่งประพฤติตนเป็นผู้นุ่งห่มผ้าขาว
* ชีเปลือย, ตัวละครในวรรณกรรมเรื่อง *[[พระอภัยมณี]]* ของ สุนทรภู่ ซึ่งเป็นนักบวชไม่บริโภคผ้าผ่อน
* คนไม่นุ่งผ้า
ฮะสึเนะ

**ฮะสึเนะ, Hatsune** หรือ **初音** แปลว่า สำเนียงแรกแห่งสกุณา, อาจหมายถึง

* ฮะสึเนะ มิกุ (Hatsune Miku), ตัวละครหญิงจากกลุ่มโวคาลอยด์ (Vocaloid) อันเป็นบุคลาธิษฐานของอุปกรณ์สังเคราะห์การร้องเพลง (singing synthesizer application) ของยามาฮ่า (Yamaha)
* ฮะสึเนะ มะสึชิมะ (Hatsune Matsushima), นางแบบแนวปลุกใจเสือป่า สังกัดฮาร์โมนีโปรโมชัน (Harmony Promotion)
* ฮะสึเนะ โอะกุมุระ (Hatsune Okumura), นักร้องและนักแต่งเพลงป๊อบและอาร์แอนด์บี สังกัดอาเว็กซ์แทร็กซ์ (Avex Trax)
* ไม ฮะสึเนะ (Mai Hatsune), นักเล่นไพ่นกกระจอกซึ่งได้ฉายาว่า "เจ้าแม่มังกร" (Dragon Lady)
* ''ฮะสึเนะ'', ตอนหนึ่งจาก *[[ตำนานเก็นจิ]] (Kenji Monogatari)*
คมเดช ไชยศิวามงคล

**คมเดช ไชยศิวามงคล** (เกิด 7 มกราคม พ.ศ. 2498) อดีตสมาชิกสภาผู้แทนราษฎรจังหวัดกาฬสินธุ์ ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2538 ปัจจุบันสังกัดพรรคเพื่อไทย

## ประวัติ
คมเดช ไชยศิวามงคล เกิดเมื่อวันที่ 7 มกราคม พ.ศ. 2498 เป็นบุตรของนายเชี่ยวชัย และนางนิภา ไชยศิวามงคล มีพี่น้อง 7 คน สำเร็จการศึกษา ศิลปศาสตรบัณฑิต สาขาการจัดการทั่วไป มหาวิทยาลัยราชภัฏมหาสารคาม มีบุตรนอกสมรส 1 คน

## งานการเมือง
อดีตเป็นสมาชิกสภาจังหวัดกาฬสินธุ์ พ.ศ. 2538 ได้รับการเลือกตั้งเป็นสมาชิกสภาผู้แทนราษฎรเป็นครั้งแรก และได้รับเลือกอีกครั้งในปี พ.ศ. 2539 สังกัดพรรคความหวังใหม่ ต่อมา พ.ศ. 2544 ย้ายมาลงสมัครในนามพรรคไทยรักไทย แต่พ่ายให้กับนายพีระเพชร ศิริกุล จากพรรคความหวังใหม่

พ.ศ. 2550 ได้รับการเลือกตั้งอีกครั้งในสังกัดพรรคพลังประชาชน และปี พ.ศ. 2554 ได้รับการเลือกตั้งในสังกัดพรรคเพื่อไทย

### สมาชิกสภาผู้แทนราษฎร
คมเดช ไชยศิวามงคล ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดกาฬสินธุ์ สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดกาฬสินธุ์ สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกาฬสินธุ์ สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกาฬสินธุ์ สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกาฬสินธุ์ สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
* นายคมเดช ไชยศิวามงคล , เว็บไซต์รัฐสภาไทย
* บัญชีแสดงรายการทรัพย์สินและหนี้สินของนายคมเดช ไชยศิวามงคล, สำนักงานคณะกรรมการป้องกันและปราบปรามการทุจริตแห่งชาติ
* ข้อมูลนักการเมืองไทย (นายคมเดช ไชยศิวามงคล), ศูนย์ข้อมูลนักการเมืองไทย

หมวดหมู่:บุคคลจากจังหวัดกาฬสินธุ์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดกาฬสินธุ์
หมวดหมู่:นักการเมืองพรรคชาติไทย
หมวดหมู่:นักการเมืองพรรคความหวังใหม่
หมวดหมู่:พรรคไทยรักไทย
หมวดหมู่:พรรคมหาชน
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากมหาวิทยาลัยราชภัฏมหาสารคาม
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
พีระเพชร ศิริกุล

**พีระเพชร ศิริกุล** (เกิด 27 กุมภาพันธ์ พ.ศ. 2498) อดีตสมาชิกสภาผู้แทนราษฎรจังหวัดกาฬสินธุ์ 5 สมัย

## ประวัติ
พีระเพชร เกิดเมื่อวันที่ 27 กุมภาพันธ์ พ.ศ. 2498 เป็นบุตรนายประสพ นางวงเดือน ศิริกุล มีพี่น้อง 3 คน สมรสกับนางชินตา ศิริกุล มีบุตร 3 คน

สำเร็จการศึกษาระดับปริญญาตรี สาขาครุศาสตร์ สถาบันราชภัฏจันทรเกษม และปริญญาโท สาขาบริหารการศึกษา จากมหาวิทยาลัยมหาสารคาม

## งานการเมือง
อดีตรับราชการครู ตำแหน่งสุดท้ายคือผู้บริหารโรงเรียน พ.ศ. 2544 ลาออกมาลงสมัครรับเลือกตั้งสมาชิกสภาผู้แทนราษฎรเป็นครั้งแรก ในสังกัดพรรคความหวังใหม่ แทนเงิน ไชยศิวามงคล ที่ย้ายไปสังกัดพรรคไทยรักไทย โดยพีระเพชรได้รับการเลือกตั้งเป็นครั้งแรก เอาชนะเงินไป 5,000 คะแนน ต่อมา พ.ศ. 2548 พีระเพชรย้ายไปลงสมัครในนามพรรคไทยรักไทย นับจากนั้นได้รับการเลือกตั้งติดต่อกันมาอีก 3 ครั้ง โดยไม่เคยสอบตก

พีระเพชร ได้รับแต่งตั้งเป็นประธานคณะกรรมาธิการการท่องเที่ยวและกีฬาใน สภาผู้แทนราษฎรไทย ชุดที่ 24
 
### สมาชิกสภาผู้แทนราษฎร
พีระเพชร ศิริกุล ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดกาฬสินธุ์ สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดกาฬสินธุ์ สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกาฬสินธุ์ สังกัดพรรคพลังประชาชน → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกาฬสินธุ์ สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกาฬสินธุ์ สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายพีระเพชร ศิริกุล , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายพีระเพชร ศิริกุล, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายพีระเพชร ศิริกุล), ศูนย์ข้อมูลนักการเมืองไทย

หมวดหมู่:บุคคลจากจังหวัดกาฬสินธุ์
หมวดหมู่:นักการเมืองไทย
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:สมาชิกสภาผู้แทนราษฎรจังหวัดกาฬสินธุ์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากมหาวิทยาลัยราชภัฏจันทรเกษม
หมวดหมู่:บุคคลจากคณะศึกษาศาสตร์ มหาวิทยาลัยมหาสารคาม
หมวดหมู่:ครูชาวไทย
นิพนธ์ ศรีธเรศ

**นิพนธ์ ศรีธเรศ** (เกิด 9 เมษายน พ.ศ. 2497) อดีตสมาชิกสภาผู้แทนราษฎรจังหวัดกาฬสินธุ์ 2 สมัย

## ประวัติ
นิพนธ์ เกิดเมื่อวันที่ 9 เมษายน พ.ศ. 2497 เป็นบุตรนายเคน กับนางเทา ศรีธเรศ มีพี่น้อง 7 คน หนึ่งในนั้นคือสังข์ทอง ศรีธเรศ (เสียชีวิต) อดีตรัฐมนตรีช่วยว่าการกระทรวงศึกษาธิการ ในรัฐบาลพลเอกชวลิต ยงใจยุทธ ด้านครอบครัวสมรสกับนางประยงค์ ศรีธเรศ มีบุตร 2 คน

สำเร็จการศึกษาระดับปริญญาตรี สาขาประวัติศาสตร์ จากมหาวิทยาลัยศรีนครินทรวิโรฒ มหาสารคาม 

นิพนธ์ยังมีศักดิ์เป็นน้องชายของสามี บุญรื่น ศรีธเรศ อดีตรัฐมนตรีช่วยว่าการกระทรวงศึกษาธิการ ในรัฐบาลยิ่งลักษณ์ ชินวัตร

## งานการเมือง
อดีตรับราชการในสังกัดกระทรวงแรงงาน พ.ศ. 2544 ลงสมัครรับเลือกตั้งสมาชิกสภาผู้แทนราษฎรในนามพรรคประชาธิปัตย์ แต่ไม่ได้รับการเลือกตั้ง โดยพ่ายต่อนายสุขุมพงศ์ โง่นคำ จากพรรคไทยรักไทย ต่อมา พ.ศ. 2549 ได้รับเลือกเป็นสมาชิกวุฒิสภาไทย ชุดที่ 9 จากนั้น พ.ศ. 2550 ลงสมัครรับเลือกตั้งสมาชิกสภาผู้แทนราษฎรในนามพรรคพลังประชาชน และได้รับการเลือกตั้งเป็นครั้งแรก พ.ศ. 2554 สังกัดพรรคเพื่อไทย ได้รับเลือกตั้งเป็นครั้งที่ 2

ลงสมัครรับเลือกตั้งในพื้นที่จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในสังกัดพรรคพลังประชารัฐ แต่ไม่ได้รับเลือกตั้ง

ปี 2566 เขาได้ย้ายมาสังกัดพรรคไทยสร้างไทย และได้ลงสมัครรับเลือกตั้งในเขตเลือกตั้งที่ 5 ประกอบด้วยอำเภอร่องคำ อำเภอกมลาไสย อำเภอดอนจาน อำเภอห้วยผึ้ง และอำเภอนามน (ยกเว้นตำบลยอดแกง) แต่ไม่ได้รับเลือกตั้ง

### สมาชิกสภาผู้แทนราษฎร
นิพนธ์ ศรีธเรศ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกาฬสินธุ์ สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกาฬสินธุ์ สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายนิพนธ์ ศรีธเรศ , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายนิพนธ์ ศรีธเรศ, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายนิพนธ์ ศรีธเรศ), ศูนย์ข้อมูลนักการเมืองไทย

หมวดหมู่:บุคคลจากอำเภอกุฉินารายณ์
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดกาฬสินธุ์
หมวดหมู่:สมาชิกวุฒิสภาจังหวัดกาฬสินธุ์
หมวดหมู่:พรรคประชาธิปัตย์
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคพลังประชารัฐ
หมวดหมู่:พรรคไทยสร้างไทย
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยมหาสารคาม
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
บุสโตอาร์ซีซีโอ

**บุสโตอาร์ซีซีโอ** () เป็นเมืองในแคว้นลอมบาร์เดีย ประเทศอิตาลี ห่างจากวาเรซีไปทางทิศใต้ 25 กิโลเมตร มีเศรษฐกิจสำคัญคืออุตสาหกรรมสิ่งทอ

หมวดหมู่:เมืองในแคว้นลอมบาร์เดีย
อิปสวิช

**อิปสวิช** () เป็นเมืองมณฑลของซัฟฟอล์ก ในสหราชอาณาจักร ตั้งอยู่ตอนในสุดของชะวากทะเลออร์เวลล์ เป็นเมืองที่มีการผลิตเครื่องจักรการเกษตร เป็นเมืองท่าและศูนย์กลางการขนส่งทางเรือ อิปสวิชเป็นหนึ่งในเมืองที่เก่าแก่ที่สุดในอังกฤษ เริ่มเป็นเมืองในยุคแองโกล-แซ็กซอน (ในศตวรรษที่ 7-8) บริเวณท่าเรืออิปสวิช และสถาปนาเป็นเมืองในปี ค.ศ. 1200 

## รูปภาพ

ไฟล์:Ipswich Marina Suffolk.jpg|ท่าเรือ
ไฟล์:Neptune Quay Marina.jpg|ท่าเรือ
ไฟล์:Ipswich St Nicholas St.jpg|บ้านบนถนนเซนต์นิโคลัส
ไฟล์:2002-07-16 Portman Road.jpg|สนามพอร์ตแมนโรด
ไฟล์:Former Town Hall, Ipswich - geograph.org.uk - 1461160.jpg|ศาลาว่าการเมืองหลังเก่า
ไฟล์:Changing skyline of Ipswich Docks - geograph.org.uk - 1077480.jpg|อาคารสมัยใหม่


## อ้างอิง

หมวดหมู่:เมืองเทศมณฑลในอังกฤษ
หมวดหมู่:เมืองในเทศมณฑลซัฟฟอล์ก
บุโดกัง

**บุโดกัง** () อาจหมายถึง 

* สนามกีฬาต่อสู้ญี่ปุ่น (นิปปงบูโดกัง) หรือมักเรียกโดยย่อว่า บูโดกัง - สนามกีฬาในร่มขนาดใหญ่ ณ ใจกลางกรุงโตเกียว ประเทศญี่ปุ่น
* บูโดกัง (Budōkan) - คาราเต้รูปแบบหนึ่ง
* * (Budokan: The Martial Spirit)* - เกมคอมพิวเตอร์ซึ่งกลุ่มอิเล็กทรอนิกอาตส์ (Electronic Arts) สร้างขึ้นและเผยแพร่เมื่อปี 2532
* บูโดกัน - วงดนตรีสัญชาติไทย
รักทะเล

thumb|left|ผลรักทะเล
thumb|ภาพใกล้ๆของดอกรักทะเลในรัฐอันธรประเทศ อินเดีย

**รักทะเล** (; ; ) ภาษาฮาวายเรียก *Naupaka kahakai* ภาษาตองงาเรียก *Ngahu* เป็นพืชมีดอกในวงศ์ Goodeniaceae พบในชายฝั่งเขตร้อนในแถบอินโด-แปซิฟิก เป็นที่พบได้ทั่วไปในเกาะคริสต์มาสและเป็นวัชพืชในบางประเทศ ลักษณะเป็นไม้พุ่ม ขึ้นตามชายหาด  รากแผ่กว้าง ใบดก หนา มันวาว ป้องกันการสูญเสียน้ำ ใบแตกเป็นกระจุกที่ปลายกิ่ง ดอกสีขาว บานเป็นรูปพัดครึ่งวงกลม ผลกลมสีขาว ลอยน้ำได้ สามารถเป็นพืชบุกเบิกในพื้นที่ใหม่ได้

รักทะเลมีฤทธิ์เป็นยาสมุนไพร โดยรากใช้แก้พิษอาหารทะเล ใบตำพอกแก้ปวดบวม ใช้เป็นยาสูบได้

## อ้างอิง

## แหล่งข้อมูลอื่น

* Hawaiian Native Plant Propagation Database
* "Beach Naupaka: Opera by the Sea" 
*Merambong or Sea lettuce - ''Scaevola taccada''
*Flora of China - ''Scaevola taccada'

หมวดหมู่:สมุนไพร
หมวดหมู่:วงศ์รักทะเล
ตะขบ (แก้ความกำกวม)

พืชที่มีชื่อว่า**ตะขบ** อาจหมายถึง
* ตะขบฝรั่ง มีชื่อวิทยาศาสตร์ว่า *Muntingia calabura*
* ตะขบป่า มีชื่อวิทยาศาสตร์ว่า *Flacourtia indica*
* ตะขบไทย มีชื่อวิทยาศาสตร์ว่า *Flacourtia rukam*
ผักเบี้ยทะเล

**ผักเบี้ยทะเล** () หรือ**ผักเป๊ะ **เป็นพืชคลุมดินที่พบในบริเวณชายหาด ทอดลำต้นติดต่อกันเป็นร่างแห ลำต้นเรียบ หนา ขึ้นได้ทั้งบนทรายและหิน ใบสีเขียวอวบน้ำ รีเล็ก ใบหนาเพื่อเก็บน้ำและป้องกันการสูญเสียน้ำ ดอกสีม่วงอมชมพู เป็นพืชที่เจริญได้ดีในทราย ดินเหนียวตามชายฝั่ง และหาดหิน  พบได้ทั่วโลกทั้งในทวีปแอฟริกา เอเชีย ออสเตรเลีย อเมริกาเหนือและอเมริกาใต้ เป็นพืชที่รับประทานได้ ส่วนเหนือดินนำมาลวกสุก แล้วใส่ในแกงส้ม หรือนำไปยำ

## การจัดจำแนก
ในครั้งแรกพืชชนิดนี้มีชื่อวิทยาศาสตร์ว่า *Portulaca portulacastrum* ตั้งโดย Carl Linnaeus เมื่อ พ.ศ. 2296 อีกหกปีต่อมา Linnaeus เปลี่ยนชื่อสกุลของพืชนี้เป็น *[[Sesuvium]]* และยังคงใช้ชื่อนี้จนปัจจุบัน แม้ว่าใน พ.ศ. 2434 Otto Kuntze พยายามจะเปลี่ยนชื่อวิทยาศาสตร์ของพืชชนิดนี้เป็น *Halimus portulacastrum* แต่ไม่ได้รับการยอมรับ

## อ้างอิง

## แหล่งข้อมูลอื่น
*Online Field guide to Common Saltmarsh Plants of Queensland 

หมวดหมู่:พืชที่รับประทานได้
หมวดหมู่:วงศ์ผักเบี้ยทะเล
หมู่เกาะอันดามัน

**หมู่เกาะอันดามัน** (; ) เอกสารไทยยุคอยุธยาเรียก  **หนุมานสยุมภู**  ส่วนเอกสารยุคธนบุรีเรียก **อันตอมันกินคน** เป็นหมู่เกาะในมหาสมุทรอินเดีย ตั้งอยู่ทางตะวันออกเฉียงใต้ของอ่าวเบงกอล หมู่เกาะส่วนใหญ่เป็นส่วนหนึ่งของหมู่เกาะอันดามันและนิโคบาร์ โดยมีเกาะบางส่วนทางตอนเหนือเป็นของพม่า

ชาวอังกฤษได้เข้าไปตั้งถิ่นฐานเป็นครั้งแรกในปี ค.ศ. 1789 แต่ทิ้งร้างไปใน ค.ศ. 1796 ต่อมาใน ค.ศ. 1858 รัฐบาลอินเดียของอังกฤษได้จัดตั้งสถานกักกันนักโทษที่พอร์ตแบลร์ ต่อมาได้รวมเข้ากับหมู่เกาะนิโคบาร์เป็นเขตการปกครองหมู่เกาะอันดามันและนิโคบาร์ ในปี ค.ศ. 1872 และในช่วงระหว่างสงครามโลกครั้งที่สอง ตกอยู่ภายใต้การควบคุมของญี่ปุ่น (ค.ศ. 1942-1945) จนรวมเข้าเป็นส่วนหนึ่งของอินเดียในปี ค.ศ. 1947

## อ้างอิง

อันดามัน
หมวดหมู่:เกาะในหมู่เกาะอันดามันและนิโคบาร์
หมวดหมู่:เอเชียตะวันออกเฉียงใต้ภาคพื้นสมุทร
หมวดหมู่:กลุ่มเกาะในประเทศอินเดีย
เชาวเลข สร่างทุกข์

**เชาวเลข สร่างทุกข์** เป็น Project Manager สหมงคลฟิล์ม และอาจารย์พิเศษ วิชา การเขียนเนื้อเพลงดนตรีสมัยนิยม วิทยาลัยดุริยางคศิลป์ มหาวิทยาลัยมหิดล

## ประวัติ
เชาวเลขจบ ประถมศึกษาที่ โรงเรียนอัสสัมชัญระยอง มัธยมศึกษาปีที่ 1-5 โรงเรียนบ้านค่าย ระยอง ศิลปศึกษาชั้นกลาง วิทยาลัยช่างศิลป กรมศิลปากร และศึกษาระดับปริญญาตรีที่คณะมัณฑนศิลป์ มหาวิทยาลัยศิลปากร แต่ไม่จบการศึกษา 

### ประวัติการทำงาน
* 2535 ผู้ช่วยผู้กำกับศิลป์ ภาพยนตร์เรื่อง เร็วกว่าใจไกลเกินฝัน 
* 2536 ผู้กำกับศิลป์ ภาพยนตร์เรื่อง ท่านขุนน้อยๆแห่งสยาม 
* 2537 พนักงานแต่งเพลง บริษัท แกรมมี่ จำกัด (ชื่อในขณะนั้น) 
* 2538-2542  พนักงานแต่งเพลง บริษัท เบเกอรี่ มิวสิก 
* 2542 รับราชการทหาร กองบัญชาการต่อสู้อากาศยานและรักษาฝั่ง อู่ตะเภา ชลบุรี 
* 2543 พนักงานแต่งเพลง สร้างสรรค์และพัฒนาศิลปิน บริษัท โซนี่มิวสิกเอ็นเตอร์เทนเมนต์
* 2544-2557 นักแต่งเพลง ผู้บริหาร หุ้นส่วนและผู้ร่วมก่อตั้ง บริษัท สมอลล์รูม จำกัด 
* 2547 ร่วมเขียนบท ภาพยนตร์เรื่อง อาถรรพ์แก้บนผี
* 2554-ปัจจุบัน อาจารย์พิเศษ วิชา การเขียนเนื้อเพลงดนตรีสมัยนิยม วิทยาลัยดุริยางคศิลป์ มหาวิทยาลัยมหิดล
* 2557-2558 นักแต่งเพลง ผู้บริหาร และผู้ก่อตั้งค่ายเพลง ทิกเกอร์ มิวสิค
* 2560 Head of Lotus Bedding Group producer
* 2566 Project Manager สหมงคลฟิล์ม

## อ้างอิง
http://websiteruengdd.blogspot.com/2012/04/smallroom.html

กระบวนการพัฒนาศิลปินของค่ายเพลงอิสระ กรณีศึกษาบริษัท สมอลล์รูม จํากัด

http://www.thapra.lib.su.ac.th/objects/thesis/fulltext/thapra/Arlis_Buasuwan/fulltext.pdf

บัณฑิตศึกษา คณะวารสารศาสตร์และสื่อสารมวลชนการบริหารองค์การ: กรณีศึกษา บริษัท สมอลล์รูม จํากัด

http://203.131.210.100/ejournal/wp-content/uploads/2014/03/jcis560051.pdf 

https://www.facebook.com/smallroommusic/posts/149658038468473

http://www.thaipr.net/life/375769

อะเดย์

http://independentindie.blogspot.com/

http://203.131.210.100/ejournal/wp-content/uploads/2014/03/jcis560051.pdf 

http://www.bloggang.com/mainblog.php?id=yedped

http://www.research-system.siam.edu/images/1062/05_ch3.pdf 

http://www.tcdcconnect.com/content/5762/

http://www.manager.co.th/OnlineSection/ViewNews.aspx?NewsID=9590000073479 

http://kanuay.kanuay.com/wbshow.php?nf=0329

http://www.inearbeat.com/single-post/2016/01/04/10-%E0%B8%A8%E0%B8%B4%E0%B8%A5%E0%B8%9B%E0%B8%B4%E0%B8%99-%E0%B8%AD%E0%B8%B4%E0%B9%80%E0%B8%A5%E0%B9%87%E0%B8%81%E0%B8%97%E0%B8%A3%E0%B8%AD%E0%B8%99%E0%B8%B4%E0%B8%81%E0%B8%AA%E0%B9%8C%E0%B8%AD%E0%B8%B4%E0%B8%99%E0%B8%94%E0%B8%B5%E0%B9%89-%E0%B8%AA%E0%B8%A1%E0%B8%B1%E0%B8%A2%E0%B8%A3%E0%B8%B8%E0%B9%88%E0%B8%99%E0%B8%9E%E0%B8%B5%E0%B9%88%E0%B9%80%E0%B8%AD%E0%B8%87

http://news.gmember.com/%E0%B8%A8%E0%B8%B4%E0%B8%A5%E0%B8%9B%E0%B8%B4%E0%B8%99%E0%B8%A3%E0%B9%88%E0%B8%A7%E0%B8%A1%E0%B8%89%E0%B8%A5%E0%B8%AD%E0%B8%87%E0%B8%A7%E0%B8%B1%E0%B8%99%E0%B9%80%E0%B8%81%E0%B8%B4%E0%B8%94%E0%B8%84%E0%B9%88%E0%B8%B2%E0%B8%A2-%E0%B8%AA%E0%B8%A1%E0%B8%AD%E0%B8%A5%E0%B8%A5%E0%B9%8C%E0%B8%A3%E0%B8%B9%E0%B8%A1-/News-2035

หมวดหมู่:บุคคลจากวิทยาลัยดุริยางคศิลป์ มหาวิทยาลัยมหิดล
หมวดหมู่:บุคคลจากสถาบันบัณฑิตพัฒนศิลป์
หมวดหมู่:บุคคลจากโรงเรียนอัสสัมชัญระยอง
ชเาวลเช สร่างทุกข์‎
หมวดหมู่:อาจารย์คณะดุริยางค์-ดนตรี
ปลาวีคส์ไบเคอร์

**ปลาวีคส์ไบเคอร์** หรือ **ปลาวีคส์บิเชียร์** () เป็นปลาไบเคอร์ชนิด *Polypterus weeksii* 

มีลักษณะคล้ายกับปลาไบเคอร์ไทเกอร์ (*P. endlicherii endlicherii*) และปลาไบเคอร์ยักษ์ (*P. e. congicus*) แต่ทว่ามีขากรรไกรบนที่ยื่นยาวกว่าขากรรไกรล่าง และมีลวดลายที่ต่างกัน มีครีบหลัง 9-11 ครีบ หัวมีขนาดใหญ่ที่สุดในบรรดาปลาไบเคอร์ทั้งหมด 

มีขนาดยาวเต็มที่ประมาณ 54 เซนติเมตร กระจายพันธุ์อยู่ในลุ่มแม่น้ำคองโก ในตอนกลางของทวีปแอฟริกา

นิยมเลี้ยงเป็นปลาสวยงาม

## อ้างอิง

## แหล่งข้อมูลอื่น
*''Polypterus weeksii'' 

หมวดหมู่:วงศ์ปลาไบเคอร์
หมวดหมู่:ปลาตู้
หมวดหมู่:ปลาแอฟริกา
ประสานงา

**ประสานงา** อาจหมายถึง

* ใช้งาสวนแทงกันในการยุทธหัตถี
* รถประสานงา (traffic collision), การที่รถแล่นเข้าชนกันอย่างแรง
* เรือโดนกัน (ship collision), การปะทะกันระหว่างเรือเดินทะเล หรือการที่เรือเดินทะเลปะทะกับเรือลำอื่น
* อากาศยานชนกันกลางอากาศ (mid-air collision), การที่อากาศยานแล่นเข้าชนกันกลางอากาศ
* ความขัดแย้งอย่างรุนแรง
* ช้างประสานงา, ชื่อกลบทชนิดหนึ่ง ซึ่งบังคับให้ใช้เสียงพยัญชนะสามพยางค์ท้ายวรรคแรกไปสร้างสามพยางค์ต้นวรรคใหม่เรื่อยไป เช่น *"ปิดวิกิพีเดีย*'เพื่อประท้วง**  **เพียงประทัง*'สิทธิ์ทั้งปวงมิล่วงสูญ"*
* ช้างประสานงา, ท่าละครท่าหนึ่ง
* ช้างประสานงา, ชื่อเพลงบทละครแบบหนึ่ง
ปลาซักเกอร์ครีบสูง

**ปลาซักเกอร์ครีบสูง** หรือ **ปลาซักเกอร์กระโดงสูง** () เป็นปลาหนังชนิดหนึ่ง มีชื่อวิทยาศาสตร์ว่า *Pterygoplichthys pardalis* อยู่ในวงศ์ปลาซักเกอร์ (Loricariidae)

มีลักษณะคล้ายปลาซักเกอร์ (*P. multiradiatus*) ซึ่งอยู่ในสกุลเดียวกัน แต่ทว่ามีความแตกต่างกันที่จำนวนก้านครีบหลังที่ปลาซักเกอร์ครีบสูงนั้นจะมีประมาณ 11-13 ชิ้น ขณะที่ปลาซักเกอร์จะมีประมาณ 5-8 ชิ้น ซึ่งน้อยกว่า ขณะที่ครีบก้นจะมีประมาณ 4-5 ชิ้น เกล็ดบริเวณเส้นข้างลำตัวราว 29-30 ชิ้น

มีขนาดโตเต็มที่ประมาณ 45 เซนติเมตร จึงจัดเป็นปลาขนาดใหญ่ มีถิ่นกระจายพันธุ์ดั้งเดิมอยู่ในแม่น้ำอเมซอนและสาขาในทวีปอเมริกาใต้ 

นิยมเลี้ยงกันอยู่ในตู้ปลาสวยงาม เพื่อให้กำจัดตะไคร่น้ำและเศษอาหารที่ตกหล่น และสามารถเพาะขยายพันธุ์ได้ด้วยในที่เลี้ยงโดยมนุษย์ ซึ่งในปัจจุบัน ปลาซักเกอร์ชนิดนี้ได้กลายเป็นชนิดพันธุ์ต่างถิ่น ที่สร้างปัญหาสิ่งแวดล้อมให้เกิดแก่หลายพื้นที่ รวมถึงในประเทศไทยด้วย ด้วยการปล่อยขนาดใหญ่แล้วลงสู่แหล่งน้ำธรรมชาติ ซึ่งปลาสามารถปรับตัวให้อาศัยอยู่ในสภาพแวดล้อมของไทยได้เป็นอย่างดี อีกทั้งนังสามารถสืบเผ่าพันธุ์ได้ด้วย พบในหลายพื้นที่ อาทิ เขื่อนลำตะคอง ในจังหวัดนครราชสีมา เป็นต้น

ปลาซักเกอร์ครีบสูงมีรหัสทางการค้าว่า L021 หรือ L023 

## อ้างอิง

## แหล่งข้อมูลอื่น
* ''Pterygoplichthys pardalis''  (Castlenau, 1855) 

หมวดหมู่:ชนิดพันธุ์ต่างถิ่น
หมวดหมู่:วงศ์ปลาซักเกอร์
หมวดหมู่:ปลาตู้
หมวดหมู่:ปลาทวีปอเมริกาใต้
เพื่อนหนูเป็นนักฆ่า

**เพื่อนหนูเป็นนักฆ่า** () () เป็นการ์ตูนญี่ปุ่นประเภทการ์ตูน 4 ช่องแนวตลกและชีวิตประจำวัน แต่งเรื่องและวาดภาพโดย Kadzuho เป็นเรื่องราวเกี่ยวกับสาวน้อยมัธยมปลายผู้ร่าเริง กับเพื่อนสนิทของเธอที่เป็นนักฆ่า และนินจาสาว ปัจจุบัน มีแบบรวมเล่มด้วยกัน 5 เล่ม และตีพิมพ์ในไทยแล้ว 3 เล่ม โดยสำนักพิมพ์รักพิมพ์

## เนื้อเรื่องย่อ
	
โซเนียเด็กสาวปกติจะใช้ชีวิตเป็นนัก
เรียนธรรมดาๆคนหนึ่ง แต่ด้วยความบังเอิญเธอมาได้พบ
กับยาสึนะเด็กสาวผู้มาวอแวรอบตัวโซเนีย จนความลับ
ถูกเปิดเผยว่าแท้จริงแล้ว โซเนียเธอคือนักฆ่าแห่งองค์
กรลับ!! เรื่องราวความสนุกสุดฮาจึงได้เริ่มต้นขึ้น

## ตัวละครหลัก

thumb|150px|left|โซเนีย (บน), ยาสุนะ (กลาง) และอางิริ (ล่าง)

:**โซเนีย** () 
:*ให้เสียงโดย:* มุทสึมิ ทามุระ
:นักฆ่าสังกัดองกรณ์องกรณ์หนึ่ง เพื่อนร่วมชั้นของยาสุนะ เป็นพวกขี้ระแวง เวลามีคนเข้าใกล้มักจะคิดว่าเป็นนักฆ่าคนอื่นที่หวังจะเอาชีวิตตนเอง สามารถเปิดขวดน้ำอัดลมฝาจีบด้วยมือเปล่าได้ด้วยการตัดส่วนหัวของขวดออก

:**โอริเบะ ยาสุนะ** () 
:*ให้เสียงโดย:* ชินัตสึ อาคาซากิ
:สาวร่าเริงที่รู้ว่าตัวจริงของโซเนียคือใคร ชอบทักทายโซเนียด้วยการสัมผัส แต่ก็มักจะจบลงที่ตัวเองโดนโซเนียทำร้าย เพราะเข้าใจผิดว่าเป็นศัตรู ซื่อจนเข้าขั้นบื้อ โดนหลอกได้ง่ายดายมาก

:**โงชิกิ อางิริ** () 
:*ให้เสียงโดย:* ไอ ทาคาเบะ
:นินจาสาวเพื่อน สังกัดองกรณ์เดียวกันกับโซเนีย ดูเหมือนเป็นสาวเอ๋อ แต่อันที่จริงเจ้าเล่และฉลาดมาก แต่แกล้งทำตัวว่าเอ๋อเพื่อตบตาหลายๆคน วิชานินจาของเธอมีหลากหลาย แต่บางครั้งก็ดูแปลกๆเช่นกัน

## อ้างอิง

## แหล่งข้อมูลอื่น
* TBS Official Site 
* "Substantially Official Site" 
* 

หมวดหมู่:มังงะที่ตีพิมพ์ในปี พ.ศ. 2551
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2555
หมวดหมู่:การ์ตูนญี่ปุ่นแนวเซเน็ง‎
หมวดหมู่:การ์ตูนสี่ช่อง
ปลาแป้นแก้ว

**ปลาแป้นแก้ว** (; ) เป็นปลาน้ำจืดขนาดเล็กชนิดหนึ่ง ในวงศ์ปลาแป้นแก้ว (Ambassidae)

มีลำตัวตัวใสหรือสีขาวคล้ายสีข้าวเม่า มีครีบหลัง 2 อัน ครีบหลังอันแรกมีก้านครีบแข็งเป็นหนานแหลมอยู่ 7 ก้าน ครีบหลังอันที่สองมีเฉพาะก้านครีบฝอย ครีบก้นมีก้านครีบที่เป็นหนานแหลมอยู่ 3 ก้าน มีเกล็ดกลมบางใสและหลุดง่าย ลักษณะเนื้อโปร่งใสจนมองเห็นอวัยวะภายใน ตามลำตัวมีจุดสีดำอยู่ทั่วไป 

มีขนาดโตเต็มที่ประมาณ 6 เซนติเมตร นิยมอยู่รวมกันเป็นฝูงในแหล่งน้ำทั่วไป พบกระจายพันธุ์ในหลายพื้นที่ของประเทศไทย, ลาว , กัมพูชา, เวียดนาม, มาเลเซีย, สิงคโปร์ และอินโดนีเซีย กินอาหารจำพวกสัตว์น้ำและแมลงขนาดเล็ก

เป็นปลาที่หากินในเวลากลางคืน มักจับได้ในปริมาณทีละมาก ๆ โดยใช้แสงไฟล่อเพื่อให้ปลามากินแมลงบนผิวน้ำ นิยมใช้บริโภคกันในท้องถิ่น อีกทั้งยังนิยมเลี้ยงกันเป็นปลาสวยงามอีกด้วย โดยการฉีดสีเข้าไปในตัวปลาเป็นสีสันต่าง ๆ เช่น สีน้ำเงิน, สีเหลือง, สีส้ม หรือสีแดง เพื่อประโยชน์ทางการค้า โดยมีชื่อเรียกเฉพาะว่า "ปลาเรนโบว์" รือ "ปลาสายรุ้ง" ซึ่งสีเหล่านี้ก็จะจางและซีดลงไปเองตามเวลา

ยังมีชื่อเรียกอื่น ๆ เช่น "ปลาข้าวเม่า" หรือ "คับของ" หรือ "แว่น" ในภาษาเหนือ เป็นต้น
 

## อ้างอิง

## แหล่งข้อมูลอื่น
* ''Parambassis siamensis'' 

หมวดหมู่:ปลาที่พบในประเทศไทย
หมวดหมู่:วงศ์ปลาแป้นแก้ว
หมวดหมู่:ปลาตู้
หมวดหมู่:Parambassis
คิม อันโล

**คิมอันโล** (; 1481-1537) เป็นขุนนางผู้ใหญ่ในรัชกาล พระเจ้าชุงจง เป็นแกนนำฝ่ายยุนใหญ่ที่ครองอำนาจในราชสำนักร่วมกับ ยุนอิม และเป็นพ่อพระสวามีของ องค์หญิงฮโยฮเย พระราชธิดาองค์ใหญ่ของพระเจ้าจุงจง

## ช่วงชีวิต
**คิมอันโล** เกิดเมื่อปี ค.ศ. 1481 ในรัชสมัย พระเจ้าซองจง ในตระกูลขุนนางใหญ่ที่รับใช้ ราชวงศ์โชซอน มาอย่างยาวนานเริ่มเข้ารับราชการในช่วงปลายรัชกาลพระเจ้าซองจงและได้เข้าร่วมเหตุการณ์ รัฐประหารพระเจ้าจุงจง เมื่อ ค.ศ. 1505 ด้วยต่อมา คิมฮี บุตรชายของเขาได้อภิเษกกับ องค์หญิงฮโยฮเย พระราชธิดาองค์ใหญ่ของพระเจ้าจุงจงทำให้เขามีศักดิ์เป็นพระญาติและได้เข้าร่วมกับ ยุนนิม เสด็จลุงของ องค์ชายลีโฮ ในการผลักดันให้องค์ชายลีโฮขึ้นเป็นองค์รัชทายาททำให้เกิดการขัดแย้งกับ พระสนมยองพิน ที่สนับสนุน องค์ชายพกซอง พระโอรสของพระนาง

## ถูกเนรเทศ
หลังจากที่ องค์ชายลีโฮ ขึ้นเป็นรัชทายาททั้ง ยุนนิม และ คิมอันโล ก็มีอิทธิพลเพิ่มมากขึ้นฝ่าย พระสนมคยองพิน จึงสร้างหลักฐานเท็จใส่ความยุนนิมและคิมอันโลทำให้ทั้งคู่ถูกเนรเทศแต่หลังจากนั้นยุนนิมและคิมอันโลก็ร่วมมือกับ ชองนานจอง อนุภรรยาของ ยุน ว็อน-ฮย็อง พระเชษฐารองของ พระมเหสีมุนจอง ในการกำจัดพระสนมยองพินและองค์ชายพกซองทำให้ทั้งคู่ถูกปลดเป็นสามัญชนและเนรเทศไปอยู่บ้านเก่าของ พัก วอนจง จากเหตุการณ์นี้ทำให้ยุนนิมและคิมอันโลกลับเข้ารับราชการอีกครั้งและยิ่งทรงอำนาจมากขึ้น

## บั้นปลายชีวิต
หลังจากกลับเข้ารับราชการได้อีกครั้งคิมอันโลก็เป็นแกนนำในการถวายฎีกาถึง 19 ครั้งต่อ พระเจ้าจุงจง ให้สำเร็จโทษพระสนมยองพินและองค์ชายพกซองแต่พระเจ้าจุงจงก็ปฏิเสธทุกครั้งจนในปี 1533 คิมอันโลได้ถวายฎีกาครั้งสุดท้ายซึ่งในที่สุดพระเจ้าจุงจงจึงต้องประทานยาพิษแก่พระสนมยองพินและองค์ชายพกซอง

หลังจากกำจัดพระสนมยองพินได้แล้วก็ได้มีพายุรุนแรงได้ถาโถมเข้าสู่ราชสำนักเมื่อ พระมเหสีมุนจอง ได้มีประสูติกาล องค์ชายคังวอน ในปี 1534 ทำให้ยุนวอนฮัง,ยุนวอนโล และ ยิม แบยอง สามารถตั้งฝ่ายยุนเล็กขึ้นมาคานอำนาจกับฝ่ายยุนใหญ่ได้สำเร็จและในปี 1537 พระมเหสีมุนจองก็กราบทูลให้จับกุมตัวคิมอันโลขณะมีงานแต่งงานของลูกชายคนเล็กในข้อหาติดและรับสินบนทำให้คิมอันโลถูกเนรเทศและถูกประทานยาฟู่จื่อจนถึงแก่อสัญกรรมในปีเดียวกันนั้นขณะอายุได้ 56 ปี

หมวดหมู่:ขุนนางเกาหลี
หมวดหมู่:บุคคลในยุคราชวงศ์โชซ็อน
หมวดหมู่:ตัวละครในบัลลังก์จอมนาง
มาดากัสการ์ คาร์ทซ์

***มาดากัสการ์ คาร์ทซ์*** () เป็นเกมแข่งรถที่อิงมาจากแอนิเมชันซีรีส์มาดากัสการ์ ของดรีมเวิร์กสแอนิเมชัน เกมนี้ได้รับการเปิดตัวในวันที่ 27 ตุลาคม ค.ศ. 2009 และเป็นเกมชุดที่สองที่แยกเนื้อหาออกจากซีรีส์ เกมใช้ระบบวีวีลควบคุม และมีส่วนครอบเสริม

## รูปแบบการเล่น
เกมดังกล่าวมีลักษณะเป็นเกมแข่งรถโกคาร์ทแบบพื้นฐาน ผู้เล่นสามารถทำการกระโดด, ม้วน หรือพลิกได้ เกมนี้มีหลายฉากที่แตกต่างไปจากที่ปรากฏอยู่ในแอนิเมชัน ตัวละครที่สามารถควบคุมได้ ประกอบด้วย อเล็กซ์, มาร์ตี้, เมลแมน, คิงจูเลียน, เมสันและฟิล หรือเพนกวินอื่นอีกสี่ตัวก็ได้ คันควบคุม มาดากัสการ์ คาร์ทซ์ วีล ได้ใช้รวมเข้ากับระบบ วี โดยวีลนี้มีออปชันให้เลือกใช้ ซึ่งจะแตกต่างจาก วีวีล ที่มีอยู่ใน *[[มาริโอคาร์ท วี]]* 

ตัวละครที่สามารถควบคุมได้ ประกอบด้วย สิงโตอเล็กซ์, ม้าลายมาร์ตี้, ยีราฟเมลแมน, ฮิปโปกลอเรีย, กลุ่มนกเพนกวิน, กลุ่มชิมแปนซี และ คิงจูเลียน จากซีรีส์ *มาดากัสการ์* รวมถึงสองตัวละครที่มาจากภาพยนตร์เรื่องอื่นนอกเหนือจากที่อยู่ในมาดากัสการ์ ซึ่งได้แก่ เชร็ค จาก *[[เชร็ค]]* และ บ็อบ จาก *[[มอนสเตอร์ ปะทะ เอเลี่ยน]]* ซึ่งล้วนอยู่ในแฟรนไชส์ของดรีมเวิร์กส ประเภทการแข่งขัน ประกอบด้วย การแข่งขันความเร็ว, ชิงแชมป์, ซ้อมจับเวลา และการแข่งขันแบบตะลุยด่าน ส่วนเพลง "ไอไลค์ทูมูฟอิท" ซึ่งขับร้องโดย รีล 2 รีล เป็นเพลงธีมในส่วนของหน้าเมนู และรูปแบบการเล่นจะคล้ายกับ *[[มาริโอคาร์ท วี]]* ของนินเทนโด

## การตอบรับ
มาดากัสการ์ คาร์ทซ์ ได้รับคำวิจารณ์ไม่ค่อยดีเท่าใดนัก เคร็ค แฮร์ริส ของเว็บไซต์ไอจีเอ็น กล่าวถึงเวอร์ชันในระบบวีว่า "เป็นการแข่งรถโกคาร์ทที่มีความรวดเร็ว ความน่าแปลกใจ ไม่ดีเท่าที่ *[[มาริโอคาร์ท]]* มีอยู่" เว็บไซต์เกมส์เรดาร์ยังวิจารณ์อีกด้วยว่า "ธรรมดา และเป็นเสมือนกับเวอร์ชันที่น่าเบื่อของ *[[มาริโอคาร์ท]]*" พวกเขายังกล่าวอีกด้วยว่าไอเท็มเสริมที่ไม่ค่อยมีประสิทธิภาพ และในปัจจุบันยังไม่มีความเห็นในเชิงบวกจากเว็บไซต์เมทาคริติกแต่อย่างใด

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:วิดีโอเกมข้ามฝั่ง
หมวดหมู่:เกมสำหรับนินเท็นโดดีเอส
หมวดหมู่:เกมสำหรับเพลย์สเตชัน 3
หมวดหมู่:วิดีโอเกมแข่งความเร็ว
หมวดหมู่:วิดีโอเกมที่พัฒนาขึ้นในประเทศนิวซีแลนด์
หมวดหมู่:วิดีโอเกมที่มีฉากในทวีปแอฟริกา
หมวดหมู่:วิดีโอเกมที่มีฉากในนครนิวยอร์ก
หมวดหมู่:วิดีโอเกมที่มีฉากในประเทศมาดากัสการ์
หมวดหมู่:เกมสำหรับนินเท็นโดวี
หมวดหมู่:เกมสำหรับเอกซ์บอกซ์ 360
พระเอกกษัตรี

**พระเอกกษัตรี** หรือ **พระเอกษัตรี** เป็นพระมเหสีพระองค์หนึ่งในสมเด็จพระนเรศวรมหาราชแห่งอาณาจักรอยุธยา เริ่มรับราชการฝ่ายในหลังจากที่พระศรีสุพรรณมาธิราชหรือพระบรมราชาที่ 7 พระชนก ยอมสวามิภักดิ์แก่สมเด็จพระนเรศวรมหาราชแล้วพาครอบครัวมาเป็นเชลยศักดิ์ในกรุงศรีอยุธยา ต่อมาสมเด็จพระนเรศวรมหาราชจึงแต่งตั้งพระเอกกษัตรีเป็นพระมเหสี

## พระประวัติ
พระเอกกษัตรีเป็นเจ้านายกัมพูชา เป็นพระราชธิดาของพระบรมราชาที่ 7 (เอกสารไทยเรียกพระศรีสุพรรณมาธิราช) กับพระชาติกษัตรี พระอัครมเหสี (ต่อมาได้รับการสถาปนาขึ้นเป็นพระภัควดีสุชาติชาตามหากระษัตรี) มีพระอนุชาและพระภคินีคือ พระวิสุทธกษัตรี, พระไชยเชษฐา และพระอุทัยราชา

ในปี พ.ศ. 2137 สมเด็จพระนเรศวรมหาราชทรงยกทัพไปตีกรุงละแวกได้สำเร็จ พระบรมราชาที่ 4 หรือนักพระสัตถาและครอบครัวลงเรือพระที่นั่งหนีไปเมืองเชียงแตงของอาณาจักรล้านช้าง ขณะที่พระศรีสุพรรณมาธิราชพระอนุชาของนักพระสัตถาเข้าสวามิภักดิ์สมเด็จพระนเรศวรมหาราช สมเด็จพระนเรศวรมหาราชจึงทรงพระกรุณาพาครอบครัวของพระศรีสุพรรณมาธิราชกลับกรุงศรีอยุธยาด้วย แล้วให้ตั้งบ้านนอกกำแพงเมือง ครั้นปีถัดมาสมเด็จพระนเรศวรมหาราชจึงแต่งตั้งให้พระเอกกษัตรีพระธิดาของพระศรีสุพรรณมาธิราชเป็นพระมเหสี

พระเอกกษัตรีได้ให้ประสูติกาลพระราชบุตร หรือสิ้นพระชนม์เมื่อใด ไม่เป็นที่ปรากฏ

พระนามของพระเอกกษัตรีถูกตั้งเป็นชื่อสระน้ำแห่งหนึ่งในมหาวิทยาลัยนเรศวร

## พงศาวลี



## อ้างอิง

หมวดหมู่:พระอัครมเหสีกรุงศรีอยุธยา
หมวดหมู่:บุคคลในประวัติศาสตร์กรุงศรีอยุธยา
หมวดหมู่:ราชวงศ์สุโขทัย
หมวดหมู่:ชาวกัมพูชาในประเทศไทย
หมวดหมู่:เจ้าหญิงกัมพูชา
พระพุทธสัมฤทธิ์นิรโรคันตราย

**พระพุทธสัมฤทธิ์นิโรคันตราย** หรือ**หลวงพ่อองค์ดำ** หรือ**หลวงพ่อองค์ดำ-ซุ่มเย็น** เป็นพระพุทธรูปคู่บ้าน คู่เมืองจังหวัดกาฬสินธุ์ หล่อด้วยคำแดง (ตัมพะโลหะ) ราวจุลศักราช 172 เป็นพระพุทธรูปประทับขัดสมาธิราบ (วีราสนะ) ปางมารวิชัย (ภูมิสปารสมุทรา) ศิลปะล้านช้าง หน้าตักกว้าง 41 เซนติเมตร ความสูงจากฐานถึงยอดพระเมาลี 75 เซนติเมตร ใต้ฐานพระพุทธรูปมีจารึกอักษรธรรมล้านช้าง กล่าวถึงประวัติศาสตร์และตำนานการสร้าง โดยมีเจ้าครูนาขาม (กิว) เป็นประธานในการหล่อพระพุทธรูปองค์นี้ขึ้น 

## ประวัติ
เดิมอยู่ที่โบสถ์วัดนาขาม ตำบลนาคู อำเภอเขาวง จังหวัดกาฬสินธุ์ ญาคูนาขามหรือญาคูกิว ร่วมกับอุบาสก อุบาสิกา จัดสร้างขึ้นในปีมะเมีย เดือน 2 ขึ้น 15 ค่ำ วันพฤหัสบดี จ.ศ. 172 ต่อมาพระยาชัยสุนทร (เก)ได้อัญเชิญมาจากบ้านนาขามโดยใส่หลังช้างมาประดิษฐานในโฮงเจ้าเมือง และต่อมาได้อัญเชิญมาประดิษฐานในวิหารวัดกลาง (ปัจจุบันเป็นหอพระ) สมัยนั้น ญาคูอ้มเป็นเจ้าอาวาส ต่อมาพระครูสุขุมวาทวรคุณ (สุข สุขโณ)(สมณศักดิ์ขณะนั้น) เป็นเจ้าอาวาสได้อัญเชิญมาประดิษฐานบนกุฎีของท่าน ทุกปีในวันสงกรานต์ ชาวเมืองกาฬสินธุ์ได้อัญเชิญหลวงพ่อองค์ดำแห่รอบเมืองเพื่อให้ชาวเมืองกาฬสินธุ์ได้สรงน้ำ ปรากฏว่ามีฝนตกทุกครั้งไป ชาวเมืองกาฬสินธุ์จึงเรียกชื่ออีกชื่อหนึ่งว่า หลวงพ่อชุ่มเย็น
ต่อมา พระวิเชียรกวี (ปราชญ์ อกฺกโชโต)(สมณศักดิ์ขณะนั้น) เจ้าคณะจังหวัดกาฬสินธุ์และคณะกรรมการวัดพร้อมด้วยผู้มีจิตศรัทธา บริจาคเงินสมทบทุนในการก่อสร้างพระวิหารฯ ได้วางศิลาฤกษ์เมื่อวันที่ 18 มกราคม 2546 โดยมีพระธรรมปริยัติโมลี เจ้าคณะภาค 9 วัดทินกรนิมิต เป็นประธาน และได้อัญเชิญหลวงพ่อองค์ดำขึ้นประดิษฐาน ณ พระวิหารนี้ เมื่อวันที่ 3 พฤศจิกายน 2546 ขึ้น 10 ค่ำ เดือน 12 ปีมะแม จ.ศ. 1365 ซึ่งมีสมเด็จพระพุฒาจารย์ (เกี่ยว อุปเสโณ) กรรมการมหาเถรสมาคมเจ้าคณะใหญ่หนตะวันออก วัดสระเกศ เป็นประธานในพิธีเปิดพระวิหารนี้

พุทธสัมฤทธิ์นิรโรคันตราย
พุทธสัมฤทธิ์นิรโรคันตราย
หมวดหมู่:สิ่งก่อสร้างในอำเภอเมืองกาฬสินธุ์